

Ministry of Territorial Administration and Development of the Republic of Armenia



Implemented by



**Համայնքի զարգացման հեռանկարը**

****

****

****

****

****

****

****

****

****

****

****

****

## Ստեփանավան

Ստեփանավանը վաղը՝

* Տուրիզմը համայնքի ամենազարգացած ճյուղն է, գործում են ժամանակի պահանջներին համապատասխան սպասարկմամբ և չափանիշներով հյուրանոցներ և հյուրատներ։ Հիմնվել և արդյունավետ աշխատում են տուրիզմի զարգացման կենտրոնն ու տուրիստական գործակալությունները։ Օդանավակայանը վերագործարկվել է։
* Տուրիստների ժամանցը հետաքրքիր կազմակերպելու համար առկա են զվարճանքի կենտրոններ, զիփլայն, ճոպանուղի, առողջարանային համալիր և այլն։ Զարգացած է ռեստորանային բիզնեսը։
* Կատարելագործվել է գյուղատնտեսությունը։ Կառուցվել են անասնապահական մեծ համալիրներ։ Ընդլայնվել են այգեգործությունը և ձկնաբուծությունը։
* Զարգացել է տեքստիլ արտադրության ոլորտը։
* Վերաբացվել և ավելացել են կաթի վերամշակման արտադրամասերը, ինչպես նաև մրգերի ու հատապտուղների վերամշակման կետերը (չիր, պահածո)։ Գործում է սպանդանոց։
* Աղբի վերամշակման գործարանը վերամշակում է համայնքում առաջացած աղբի գերակշիռ մասը։
* Մշակույթի տունը, արվեստի դպրոցը և սպորտդպրոցը հագեցած են ժամանակակից գործիքներով և մարզագույքով։ Աշխատում են որակավորված մասնագետներ` բարձր վարձատրությամբ։
* Համայնքում գործում են թատրոն և կամերային երաժշտության կենտրոն։
* Բացվել է առողջապահության վերականգնողական կենտրոն, առողջապահության որակը զգալիորեն բարձրացվել է և հասանելի է բոլորին, հիվանդանոցը տեխնիկապես վերազինված է։
* Հիմնվել է ռոբոտաշինության դպրոց, դպրոցներում առկա են լաբորատորիաներ, միջնակարգ կրթությունը տասնամյա է, ուսուցիչները վերապատրաստված են և ստանում են բարձր աշխատավարձ։ Վերաբացվել են պրոֆ-տեխ ուսումնարանները, հիմնվել են ԲՈՒՀ-եր կամ Երևանում գործող ԲՈՒՀ-երի մասնաճյուղեր, ինչպես նաև կոնսերվատորիա։
* Խնամքի և ժամանցի կենտրոններ կան ծերերի համար, գործում են ժամանակակից մանկապարտեզներ երեխաների համար։ Մանկապարտեզների աշխատակիցները ևս ունեն համապատասխան որակավորում։
* Բոլոր վագոն տնակները վերացած են և կառուցված են գեղեցիկ, բնակելի տներ, շենքերի շրջակայքում խաղահրապարակներ, մարդիկ ստանում են բարձր կենսաթոշակ և բնակչության կենսամակարդակը բարձր է։
* Համայնքը գազաֆիկացված է և կարգավորված է ջրամատակարարումը։ Ճանապարհներն ասֆալտապատված են և լուսավորված։ Կառուցված են խաղահրապարակներ և ժամանցի վայրեր։ Գյուղական բնակավայրերը զարգացած են։

**Նպատակներ**

**Ֆինանսական միջոցների ներգրավում համայնք**

|  |  |
| --- | --- |
| Գործողություն | Պատասխանատու |
| Մարաթոնների կազմակերպում և հասույթի տրամադրում համայնքին | ՏԻՄ, աջակից կառույցներ, կառավարություն |
| Համայնքի կողմից ծրագրերի մշակում և ներկայացում աջակից կառույցներին, միջազգային կազմակերպություններից դրամաշնորհային միջոցների ներգրավում | ՏԻՄ, ՀԿ- ներ |
| Բնակիչների ներգրավում համայնքի զարգացման գործին՝ սկսած տեղական հարկերի և տուրքերի բարեխիղճ վճարումից, կլոր սեղանների, երկխոսությունների կազմակերպում, պլանների ներկայացում հանրությանը | ՏԻՄ, ԶԼՄ-ներ, ՀԿ սեկտոր |
| Դպրոցներում համայնքի դերը և կարևորությունը թեմայով առարկաների դասավանդում | Կառավարություն |

**Արտագաղթի կասեցում, կենսամակարդակի բարձրացում**

|  |  |
| --- | --- |
| Գործողություն | Պատասխանատու |
| Կառավարությունը իրականացնի ֆինանսական և դիվանագիտական ճիշտ կառավարում | Կառավարություն |
| Գործարարների կողմից հարկերի պարտաճանաչ մուծում | Գործարարներ |
| Պետական կառավարման համակարգի բաշխում դեպի մարզեր | Կառավարություն |
| Ներքին ռեսուրսների ճիշտ օգտագործում | ՏԻՄ, կառավարություն |
| Վերահսկողություն գյուղմթերքի գների վրա | Կառավարություն |
| Գյուղատնտեսության վերլուծության կենտրոն (հողի կարգի որոշում, պարարտանյութերի տեսակի և քանակի որոշում, մշակաբույսերի ընտրության աջակցություն և այլն) | ՏԻՄ, աջակից կառույցներ |
| Ֆինանսական ֆոնդերի ձևավորում | Գործարարներ |